På nordsiden av ytterveggen er det en nisje med ramme i kleberstein. Denne nisjen ble lagd da de bygde kirken, og sannsynligvis har den blitt brukt til å ha en helgenstatue i. Dette kan i så fall ha sammenheng med at Kvamsøy kirke fungerte som en havn og stoppested for sjømenn. Om disse ikke rakk å stoppe ved kirken, kunne de fremdeles vende seg mot helgenen det var statue av i nisjen og be om forbønn.